**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. szeptember 28-i nyilvános üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Távol van: Keresztes Lajos

Tanácskozási joggal: Novák Edit aljegyző

Érdeklődő: 2 fő

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Keresztes Lajos képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**40/2023.(IX.28.) önkormányzati határozat**

Nemesgörzsöny Község Önkormányzatának képviselő-testülete 2023. szeptember 28-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2023. évi költségvetésének módosítása

Előadó: polgármester

1. Nemesgörzsöny Község Önkormányzat 2023. évi költségvetésének módosítása

Előadó: polgármester

1. A kiadások készpénzben történő teljesítésének eseteiről szóló ../2023. (..) önk. rendelet elfogadása
2. A mezőőri szolgálatról szóló 10/2011.(XI.25.) önk. rendelet hatályon kívül helyezése

Előadó: polgármester

1. Bursa Hungarica Ösztöndíjpályázathoz történő csatlakozás tárgyalása

Előadó: polgármester

1. Az önkormányzat vagyonáról, a vagyongazdálkodás és vagyonhasznosítás szabályairól szóló 8/2013. (VI.25) önk. rendelet módosítása
2. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2023. évi költségvetésének módosítása**

**Előadó: polgármester**

Tatai László polgármester ismerteti a számadatokat. A módosításra a pénzmaradvány módosítása miatt van szükség.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**41/2023. (IX.28.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2023. évi költségvetésének módosítását.

Felelős: jegyző, aljegyző

Határidő: 2023.09.30.

**2)Nemesgörzsöny Község Önkormányzat 2023. évi költségvetésének módosítása**

**Előadó: polgármester**

Tatai László polgármester elmondja, hogy a költségvetés módosítása a pénzmaradvány összege miatt került korrigálásra, a beszámolóban kimutatott pénzmaradvány magasabb, mint tervezéskor . Lényegesebb előirányzat változás nem történt, a gazdálkodás 06.30-ig a tervezettnek megfelelően folyt. Az Önkormányzat eredeti költségvetési főösszege 327.380 e Ft, a módosított költségvetési főösszeg 334.419 e Ft.

Kiadási oldalon módosítás vált szükségessé az alábbi tételeken:

* Egyéb szolgáltatási kiadások és a felújítások között átcsoportosításra került 3.722 ezer Ft, a külterületi útfelújítás költségei között.
* Tartalék összege emelésre került .

Bevételi oldalon:

* 2023.évi maradvány összege korrekciózásra került a beszámolóban kimutatott pénzmaradványnak megfelelően. Emelkedett az előirányzat.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2023. (IX.29.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az önkormányzat 2023. évi költségvetéséről szóló 2/2023.(II.14.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**3)A kiadások készpénzben történő teljesítésének eseteiről szóló ../2023. (..) önk. rendelet elfogadása**

**előadó: polgármester**

Tatai László polgármester elmondja, hogy az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján a képviselő- testület rendeletet alkot.

A rendeletben történő szabályozást, a kiadások készpénzben történő eseteinek meghatározását alapvetően az indokolja, hogy a készpénzben teljesíthető kiadások körét minimálisra szükséges korlátozni és a készpénzkímélő megoldások alkalmazását kell előnyben részesíteni. Az Áht. 85. §-a kimondja, hogy „a bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.” A rendelet meghatározza a készpénzben teljesíthető kiadások leggyakoribb eseteit. A részletszabályozást a Pénzkezelési szabályzat tartalmazza.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**9/2023. (IX.29.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a kiadások készpénzben történő teljesítésének eseteiről**

**szóló, fenti** számú rendeletét az előterjesztésben foglaltaknak megfelelően megalkotja.

**4)A mezőőri szolgálatról szóló 10/2011.(XI.25.) önk. rendelet hatályon kívül helyezése**

**Előadó: polgármester**

Tatai László polgármester elmondja, hogy nincs mezőőr, számításoka végeztetett a pénzügyessel. A járulékból 2,2 millió Ft bevétel keletkezik, az állami támogatás 1 millió Ft. A bérköltség eléri a 4 millió Ft-ot. Az agráriumban kialakult nehéz helyzet miatt a gazdálkodókat elég teher sújtja. Jelentősen emelni kellene a hozzájárulást, hogy a bérköltséget fedezze, és akkor még útfelújítás nem történt. Javasolja a mezőőri hozzájárulás megszűntetését 2023. január 1.-i hatállyal, hogy az idei évre már ne kelljen fizetni.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**10/2023. (IX.29.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy** A mezei őrszolgálatról szóló 10/2011 (XI.25.) önk. rendelet hatályon kívül helyezéséről **szóló, fenti** számú rendeletét az előterjesztésben foglaltaknak megfelelően megalkotja.

**5)Bursa Hungarica Ösztöndíjpályázathoz történő csatlakozás tárgyalása**

**Előadó: polgármester**

Tatai László polgármester elmondja, hogy minden évben csatlakozik az önkormányzat a Bursa Hungarica ösztöndíj rendszerhez. Nagyon jó kezdeményezés a település fiataljai számára, akik felsőoktatásban tanulnak. Javasolja, hogy idén is csatlakozzon az önkormányzat.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2023.(IX.28.) határozata**

Nemesgörzsöny község önkormányzatának képviselőtestülete úgy döntött, hogy:

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2024. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2024. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2024. évi fordulója keretében a beérkezett pályázatokat és a pályázatokról hozott

döntését a https://bursa.emet.hu/onk/tonkbelep.aspx internet címen elérhető EPER-Bursa rendszerben rögzíti.

Felelős: polgármester

Határidő: 2023.09.23.

6)Az önkormányzat vagyonáról, a vagyongazdálkodás és vagyonhasznosítás szabályairól szóló 8/2013. (VI.25) önk. rendelet módosítása

Előadó: polgármester

Tatai László polgármester elmondja, hogy az iskola és az óvoda egyházközség részére történő ingyenes átadásával szükségessé válik az érintett ingatlanok vagyonrendeletből történő kivezetése. Ehhez szükséges a rendelet mellékeltének módosítása.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**11/2023. (IX.29.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy** az önkormányzat vagyonáról, a vagyongazdálkodás és vagyonhasznosítás szabályairól szóló 8/2013. (VI.25.) önk. rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**7)Vegyes ügyek**

**Előadó: polgármester**

18.30 órakor megérkezik Győrffy Balázs főgondnok és Móricz Attila elnök-lelkipásztor a Nemesgörzsönyi Református Egyházközség képviseletében.

Tatai László polgármester elmondja, hogy megkereste őt Győrffy Balázs főgondnok a Nemesgörzsöny 313 hrsz alatti ingatlan egyházközség részére történő megvásárlásának szándékával. Az ingatlanbecslést megrendelte, hogy az ülésre már meglegyen.

Győrffy Balázs főgondnok elmondja, hogy a felsői templom padlófűtése tavaly elkészült, a kazán elektromos árammal működik. Az energiaárak elszabadulásával sajnos 800 ezer ft-os fűtési számlája keletkezett az egyházközségnek. Komoly fejtörést okoz a 10-15 fokos temperáló fűtés is. Ahhoz, hogy az új fűtési rendszer a továbbiakban is használható legyen, - az elektromos áram árának elszabadulása után - további fejlesztésre van szükség. Ez csak egyféleképpen működik, ha napelemet telepítünk. A napelempark a parókia, szolgálati lakás teljes elektromosáram szükségletét fedezi. Egy óra viszont csak akkor lehet, ha fizikailag kapcsolódnak az ingatlanok, ehhez szükséges egy köztes ingatlan megvásárlása. A Nemesgörzsöny 313 hrsz alatti ingatlan önkormányzati tulajdon, a három ingatlan összevonásával megvalósulhatna a fejlesztés. A vételár vonatkozásában elfogadja az önkormányzat ajánlatát.

Buzás Sándor képviselő elmondja, hogy soha nem állt szóba az egyház az önkormányzattal, amikor a temetőt át akartuk venni, azt sem engedték. Elzárkóztak teljesen. Az iskolásról sokat tárgyaltunk, de az egyház egyszer sem jött el személyesen.

Győrffy Balázs főgondnok elmondja, hogy igaz, de nem is lettünk meghívva.

Buzás Sándor képviselő elmondja, hogy a gödör betemetése miatt is, fenyegetett az egyház.

Lecsó fesztivált sem tartottunk, semmi sem érdekli az embereket. Nem iskola ellenes vagyok, sem egyházellenes, de felesküdtünk, hogy az önkormányzati vagyont megóvjuk.

Győrffy Balázs főgondnok elmondja, hogy a közoktatási nevelés idejére szól az átadás. Vagyonvesztésről nem lehet beszélni, havi 1000 Ft bérleti díjtól esik el az önkormányzat. Üresen álló funkció nélküli ingatlant fenntartani a legdrágább, képviselőként ez lenne a nagy felelősség. Az egyházközség 80 millió Ft-ot kapott a tervek elkészítéséhez. Azon dolgozunk, hogy nem ebben az állapotában őrizzük meg, hanem sokkal színvonalasabb, és fejlettebb, a 21. század igényeinek megfelelő épületet teremtsünk. Ha nem lenne iskola, a fenntartása horribilis költséget jelentene az önkormányzatnak. Sajnálom, hogy elmaradt a megbeszélés, most azért vagyunk itt, mert a hibánkból tanultunk, és beszéljük meg a lehetőségeket.

Tatai László polgármester elmondja, hogy az épületet senki sem viszi el.

Buzás Sándor képviselő elmondja, hogy a focisták az iskolában öltöznek, továbbra is be lehet járni? Változik-e valami?

Győrffy Balázs főgondnok elmondja, hogy nem változik semmi, a sport egyesület továbbra is igénybe veheti az épületet. A tervek szerint az új rész építésénél már lesz öltöző is. Megkérdezi, hogy van-e nyitottság az ingatlan értékesítésére? Meddő vagyon, senki sem használja.

Buzás Sándor képviselő elmondja, hogy akár már most is lehetne dönteni róla.

Tatai László polgármester elmondja, hogy az ingatlanbecslés megvan, ismerteti a tartalmát. Plusz-miniusz irányba el lehet térni 15 %-kal. Mivel van rajta telepített fa, ezért javasolja, hogy pozitív irányba térjen el az önkormányzat az értékbecsléstől, és 4.968.000.- Ft-ban határozza meg az ingatlan értékét.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2023.(IX.28.) önkormányzati határozata**

Nemesgörzsöny Község Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-a által meghatározott jogkörében eljárva és a Nemesgörzsöny Közös Önkormányzatának az önkormányzat vagyonáról, a vagyongazdálkodás és vagyonhasznosítás szabályairól szóló 8/2013. (VI.25.) önkormányzati rendelet (a továbbiakban: vagyonrendelet) 4. melléklet 2. bekezdésében foglaltak figyelembevételével értékesíti a Nemesgörzsöny 313 hrsz alatti „kivett” művelési ágú, 3122 m2 területű ingatlant a Nemesgörzsönyi Református Egyházközség (székhely: 8522 Nemesgörzsöny, Rózsa F. u. 18., adószám: 19898539-1-19, statisztikai számjel: 19898539-9491-555-19, képviseli: Móricz Attila elnök-lelkipásztor és Győrffy Balázs főgondnok) részére bruttó 4.968.000.- Ft vételáron.

Felhatalmazza a polgármestert a szerződés tervezet Magyar Állam részére történő megküldésre, a nemzeti vagyonról szóló [2011. évi CXCVI. törvény 14. §](https://njt.hu/jogszabaly/2011-196-00-00#SZ14)-a alapján elővásárlási jogának gyakorlása végett, valamint a szerződés megkötésével kapcsolatos intézkedések megtételére.

Felelős: polgármester

Határidő: azonnal

Győrffy Balázs főgondnok és Móricz Attila elnök-lelkipásztor 19 óra 21 perckor elhagyja a ülést.

Tatai László polgármester elmondja, hogy megküldte a Pápai Tankerületi Központ az iskolai körzethatárral kapcsolatos levelét. Ismerteti az előterjesztést.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2023.(IX.28.) önkormányzati határozata**

Nemesgörzsöny Község Önkormányzat Képviselő-testülete 20/2012. (VIlI.31.) EMMI rendelet 24. § (1) bekezdésében foglalt véleményezési jogkörében eljárva, a Vargha Gyula Református Óvoda és Általános Iskolának – megállapított felvételi körzethatárával egyetért. Hátrányos helyzetű gyermekek létszáma: 2 fő.

Felelős: polgármester

Határidő: azonnal

Tatai László polgármester elmondja, hogy szükséges a nyugdíjasnap dátumának kitűzése, javasolja az október 27-i időpontot.

A Képviselő-testület az időponttal egyetért.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. szeptember 28-i nyilvános ülést 19 óra 56 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző